**NACRT**



REPUBLIKA HRVATSKA

ISTARSKA ŽUPANIJA

**OPĆINA SVETA NEDELJA**

**Općinsko vijeće**

KLASA: \_\_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_\_

Nedešćina, \_\_\_\_\_\_\_\_\_\_\_\_ 2024.

Na temelju odredbe članka 107. stavka 3. i članka 109. stavka 1, 2. i 3. Zakona o cestama („Narodne novine“, broj 84/11, 22/13, 54/13, 148/13, 92/14, 110/19, 144/21, 114/22, 114/22, 04/23. i 133/23) te članka 33. stavka 1. podstavka 7. Statuta Općine Sveta Nedelja („Službene novine Općine Sveta Nedelja“, broj 11/18. i 3/21), Općinsko vijeće Općine Sveta Nedelja na sjednici održanoj dana \_\_\_\_\_\_\_\_\_\_\_ 2024. godine, donosi

**ODLUKU
o nerazvrstanim cestama na području Općine Sveta Nedelja**

**I. OPĆE ODREDBE**

Ovom se Odlukom uređuje upravljanje, održavanje, građenje, rekonstrukcija i zaštita nerazvrstanih cesta na području Općine Sveta Nedelja (u daljnjem tekstu: Općine), kontrola i nadzor nad izvođenjem tih radova te prekršajne odredbe.

(1) Odredbe ove Odluke na odgovarajući se način primjenjuju i na upravljanje, građenje, rekonstrukciju, održavanje i zaštitu drugih javno-prometnih površina na području Općine

(trgovi, pločnici, šetališta, pješačke i biciklističke staze, pješačke zone i nogostupi) a koje nisu razvrstane kao javne ili nerazvrstane ceste te ukoliko iste nisu u suprotnosti s odredbama općeg akta Općine kojim se uređuje komunalni red.

(2) Druge javno-prometne površine u smislu stavka 1. ovoga članka određene su općim aktom Općine kojim se uređuje komunalni red.

Značenje pojmova

Pojedini izrazi u smislu ove Odluke imaju sljedeće značenje:

* "nerazvrstane ceste" su ceste na području Općine koje se koriste za promet vozilima, koje svatko može slobodno koristiti na način i pod uvjetima propisanim zakonom kojim se uređuju ceste, drugim propisima i ovom Odlukom, a koje nisu razvrstane kao javne ceste
* „raskrižje“ je prometna površina na kojoj se u istoj razini ili na različitim razinama križaju dvije ili više cesta ili na kojoj se više cesta spaja u širu prometnu površinu
* „križanje“ je prometna površina na kojoj se u istoj razini ili u različitim razinama križaju cesta i druga prometna infrastruktura
* „priključak na cestu“ je dio ceste kojim se neka prometna površina povezuje s nerazvrstanom cestom
* „zaštitni pojas“ je zemljište uz nerazvrstanu cestu na kojemu se primjenjuju ograničenja propisana zakonom kojim se uređuju ceste i ovom Odlukom
* „prilaz na cestu“ je uređena površina uz cestu preko koje se vozila i drugi sudionici u prometu, koji dolaze sa zemljišta ili iz zgrada pokraj ceste, neposredno uključuju u promet na cesti
* „priključak na cestu“ je dio ceste kojim se neka prometna površina povezuje s nerazvrstanom cestom
* „redovito održavanje“ čini skup mjera i radnji koje se obavljaju tijekom većeg dijela godine ili cijele godine uključujući i sve objekte i instalacije sa svrhom održavanja prohodnosti i tehničke ispravnosti cesta i sigurnosti prometa na njima
* „izvanredno održavanje“ su pojedini povremeni radovi koji se obavljaju radi mjestimičnog poboljšanja pojedinih dijelova ceste bez izmjene tehničkih elemenata ceste, osiguranja sigurnosti, stabilnosti i trajnosti ceste i cestovnih objekata i povećanja sigurnosti prometa
* „prekomjerna uporaba nerazvrstane ceste“ je privremeno ili trajno povećanje prometa teških i srednje teških vozila na nerazvrstanoj cesti ili njezinom dijelu koje nastaje kao posljedica eksploatacije mineralnih sirovina, sječe šuma, industrijske proizvodnje, izvođenja građevinskih radova i sličnih djelatnosti
* „izvanredni prijevoz“ je prijevoz vozilima koja sama ili s teretom premašuju propisane dimenzije ili ukupnu masu odnosno propisana osovinska opterećenja
* „prekopavanje“ je izvođenje radova na nerazvrstanoj cesti koji se sastoje od razbijanja i uklanjanja kolničke konstrukcije, iskopa materijala iz temeljnog tla ili iz nasipa, uklanjanje odnosno postavljanje vodova, nasipavanje i zbijanje nasutog materijala te obnove kolničke konstrukcije nakon nasipavanja
* „kruna ceste“ je dio poprečnoga presjeka ceste koji obuhvaća sve prometne i rubne trakove, bankinu, bermu i rigole te je neposredno ovisan o kategoriji ceste, stupnju ograničenja, projektnoj brzini i željenoj kvaliteti prometnoga toka
* „nogostup“ je posebno uređena prometna površina namijenjena za kretanje pješaka koja nije u razini s kolnikom ceste ili je od kolnika odvojena na drugi način
* „kolnik“ je dio gornjeg ustroja ceste koji je namijenjen isključivo kretanju vozila
* „vozni trak“ je dio kolnika namijenjen kretanju jednog reda vozila.

Definicija nerazvrstane ceste

(1) Nerazvrstane ceste na području Općine su ceste koje se koriste za promet vozilima i koje može svatko slobodno koristiti na način i pod uvjetima propisanim zakonom kojim se uređuju ceste, drugim propisima i ovom Odlukom, a koje nisu razvrstane kao javne ceste u smislu zakona kojim se uređuju ceste i to posebice:

- ceste koje povezuju naselja

- ceste koje povezuju područja unutar Općine i naselja

- terminali i okretišta javnog prijevoza

- pristupne ceste do stambenih, poslovnih, gospodarskih i drugih građevina

- druge ceste na području naselja i Općine.

(2) Nerazvrstane ceste koriste se na način koji omogućuje uredno odvijanje prometa, ne ugrožava sigurnost sudionika u prometu i ne oštećuje cestu.

(3) Mrežu nerazvrstanih cesta na području Općine čine ulice, seoske ceste, seoski putovi te druge nerazvrstane javno-prometne površine na kojima se odvija promet, a upisane su u jedinstvenu bazu podataka o nerazvrstanim cestama.

(4) Nerazvrstanom cestom ne smatraju se prilazi na cestu (kolni prilazi) ili pješački prilazi koji služe pojedinom objektu i koje su izgradili vlasnici na zemljištu u svom vlasništvu ili suvlasništvu ili na tuđem zemljištu temeljem ustanovljene služnosti upisane u zemljišnu knjigu ili ugovora o služnosti puta ili temeljem građevinske dozvole za izgradnju ishođene na svoje ime.

1.

(1) Nerazvrstana cesta je javna prometna površina koja se koristi za promet prema bilo kojoj osnovi i koja je pristupačna većem broju korisnika, a nije razvrstana u javnu cestu u smisluzakona kojim se uređuju ceste.

(2) Ulicom u smislu ove Odluke smatra se izgrađena cestovna površina u naselju, a koja nije razvrstana u javnu cestu.

(3) Seoskim putem u smislu ove Odluke smatra se izgrađena površina koja prolazi kroz selo ili povezuje dva ili više zaseoka, zaseoke s javnim cestama i koja nije razvrstana u javnu cestu.

**II. UPRAVLJANJE NERAZVRSTANIM CESTAMA**

(1) Općina putem Jedinstvenog upravnog odjela (u daljnjem tekstu: Upravni odjel) upravlja nerazvrstanim cestama i javno-prometnim površinama na području Općine.

(2) Upravljanje, građenje i održavanje nerazvrstanih cesta obavlja se na način propisan zakonskim i podzakonskim propisima koji uređuju obavljanje komunalnih djelatnosti, prostorno uređenje i gradnju, sigurnost prometa na cestama te zaštitu okoliša.

(3) Upravni odjel obavlja poslove pripreme akata kojima se planira građenje i rekonstrukcija nerazvrstanih cesta, utvrđuje redoslijed evidentiranja nerazvrstanih cesta u tijelu nadležnom za poslove katastra i nadležnom zemljišnoknjižnom sudu, izdaje nalog za izradu geodetskog elaborata izvedenog stanja te vodi jedinstvenu bazu podataka o nerazvrstanim cestama.

Poslovi upravljanja nerazvrstanim cestama u smislu ove Odluke jesu:

* planiranje, građenje i rekonstrukcija nerazvrstanih cesta
* održavanje nerazvrstanih cesta
* financiranje građenja, rekonstrukcije i održavanja nerazvrstanih cesta
* ostali poslovi upravljanja nerazvrstanim cestama kao što su evidentiranje nerazvrstanih cesta u katastru, upis nerazvrstanih cesta u zemljišne knjige, rješavanje imovinskopravnih odnosa te praćenje prometnog opterećenja i prometnih tokova i drugo.

Jedinstvena baza podataka o nerazvrstanim cestama

(1) Općina Sveta Nedelja ustrojava i vodi jedinstvenu bazu podataka o nerazvrstanim cestama na svom području.

(2) Jedinstvena baza podataka o nerazvrstanim cestama vodi se u skladu s pozitivnim propisima kojima se uređuje sadržaj i način vođenja jedinstvene baze podataka o nerazvrstanim cestama.

(3) Jedinstvena baza podataka o nerazvrstanim cestama na području Općine sastoji se od popisa nerazvrstanih cesta i osnovnih podataka o nerazvrstanim cestama (oznaka ceste, naziv, početna i završna točka, duljina, prosječna širina, opis ceste (vrsta kolnika) i katastarska općina) i čini sastavni dio ove Odluke.

**III. ODRŽAVANJE NERAZVRSTANIH CESTA**

Nerazvrstane ceste se održavaju na temelju godišnjeg programa održavanja komunalne infrastrukture kojeg donosi Općinsko vijeće na način da se na njima može odvijati trajan, siguran i nesmetan promet bez opasnosti za osobe i imovinu.

(1) Poslove održavanja nerazvrstanih cesta i javno-prometnih površina, osim poslova iz stavka 2. ovoga članka, obavlja pravna ili fizička osoba obrtnik kojoj je to povjereno ugovorom u skladu s propisima kojima se uređuje komunalno gospodarstvo.

(2) Poslove na održavanju uređenih zelenih površina koje pripadaju nerazvrstanoj cesti ili javno-prometnoj površini, poslove na održavanju građevina za odvodnju (zatvoreni sustav odvodnje oborinskih voda), kao i poslove na održavanju javne rasvjete uz njih obavljaju pravne ili fizičke osobe obrtnici kojima je to povjereno u skladu sa s propisima kojima se uređuje komunalno gospodarstvo.

(1) Poslove održavanja nerazvrstanih cesta i javno-prometnih površina čine:

* poslovi redovitog održavanja i
* poslovi izvanrednog održavanja.

(2) Poslovi održavanja nerazvrstanih cesta i javno-prometnih površina obavljaju se prema odredbama podzakonskog propisa kojim se uređuju poslovi redovitog i izvanrednog održavanja cesta.

Redovito održavanje nerazvrstanih cesta

(1) Redovito održavanje nerazvrstanih cesta čini skup poslova odnosno radova i radnji te mjera koje se provode tijekom cijele godine sukladno mjesečnom odnosno višemjesečnom operativnom programu.

(2) Pod redovitim održavanjem nerazvrstanih cesta podrazumijevaju se osobito sljedeći poslovi:

* nadzor i pregled nerazvrstanih cesta i objekata
* redovito održavanje prometnih površina
* redovito održavanje bankina
* redovito održavanje pokosa
* redovito održavanje sustava odvodnje
* redovito održavanje prometne signalizacije i opreme
* redovito održavanje cestovnih naprava i uređaja
* redovito održavanje vegetacije
* osiguranje preglednosti
* čišćenje nerazvrstanih cesta
* redovito održavanje cestovnih objekata
* interventni radovi
* zimska služba.
1.

(1) Popravci udarnih jama, oštećenja i drugih izrazito opasnih mjesta na nerazvrstanoj cesti i javno-prometnoj površini moraju se obaviti u najkraćem roku i to upotrebom materijala koji kvalitetom odgovara prometno-tehničkim karakteristikama nerazvrstane ceste i javno-prometne površine.

(2) Ukoliko popravak iz stavka 1. ovoga članka nije moguće izvesti na način predviđen stavkom 1. ovoga članka, nerazvrstana cesta odnosno javno-prometna površina mora se privremeno popraviti drugim materijalom dok se ne steknu uvjeti za izvođenje radova u smislu stavka 1. ovoga članka.

(1) Revizijska okna i poklopci revizijskih okana svih komunalnih i drugih instalacija i uređaja ugrađenih u nerazvrstanu cestu ili javno-prometnu površinu dužan je održavati vlasnik tih instalacija i uređaja.

(2) Ako uslijed neodržavanja ili lošeg održavanja revizijskog okna i poklopca revizijskog okna komunalnih instalacija nastupi šteta sudionicima u prometu, za nastalu štetu odgovorni su vlasnici tih instalacija.

(1) Održavanje nerazvrstanih cesta i javno-prometnih površina u zimskim uvjetima (u daljnjem tekstu: zimska služba) obuhvaća cijeli niz radnji, mjera, postupaka i aktivnosti u zimskom razdoblju, koje imaju zadaću osigurati mogućnost odvijanja prometa cestama uz najveću moguću sigurnost sudionika u prometu i prihvatljive troškove.

(2) U zimskom razdoblju koje, u pravilu, traje od 15. studenoga tekuće godine do 15. travnja sljedeće godine nerazvrstane ceste održavaju se u skladu s izvedbenim programom zimske službe.

(3) Izvedbeni program zimske službe donosi Upravni odjel, na prijedlog izvođača radova redovitog održavanja ceste, koji ga je dužan podnijeti na prihvaćanje najkasnije do 15. listopada tekuće godine.

(4) Izvedbenim programom zimske službe utvrđuje se osobito:

* organizacijska shema ustroja, nadležnosti i odgovornosti izvođača zimske službe
* raspored mjesta stalne pripravnosti
* karta cestovne mreže s označenim razinama prednosti i polaznim i završnim točkama djelovanja zimske službe
* raspored mehanizacije, opreme, materijala za posipanje te radne snage potrebne za izvođenje planiranih radova
* raspored dežurstva, obvezne prisutnosti, stupnjevi pripravnosti te raspored radnih skupina
* nacrt posipanja protiv poledice i uklanjanja snijega
* mjesta i način isključivanja pojedinih vrsta vozila u zimskim uvjetima
* način prikupljanja podataka i shema obavještavanja o stanju i prohodnosti javnih cesta.

(1) Pripremni radovi zimske službe izvode se prije početka zimskoga razdoblja u cilju omogućavanja njezinog učinkovitog djelovanja.

(2) Pripremni radovi obuhvaćaju prvenstveno radove i aktivnosti na:

* pripremi mehanizacije, prometne signalizacije i opreme, posipnog materijala
* pripremi nerazvrstanih cesta i njenog neposrednog okoliša (postavljanje dopunske prometne signalizacije na opasnim mjestima, postavljanje snježnih kolaca, postavljanje naprava i provođenje mjera za zaštitu od snježnih zapuha i slično)
* osposobljavanju i stručnom usavršavanju svih radnika koji sudjeluju u obavljanju zimske službe.

(1) Održavanje prohodnosti pojedinih nerazvrstanih cesta u zimskom razdoblju određeno je prema razini prednosti koja je utvrđena godišnjim planom, a ovisno o vrsti ceste, gustoći i strukturi prometa, zemljišno-klimatskim uvjetima i lokalnim potrebama.

(2) Razvrstavanje nerazvrstanih cesta po razini prednosti određuje Upravni odjel na način da osigura i uskladi prohodnost cjelokupne cestovne mreže.

Izvanredno održavanje nerazvrstanih cesta

(1) Izvanredno održavanje nerazvrstanih cesta spada u grupu zahtjevnijih i opsežnijih radova održavanja nerazvrstanih cesta, a temeljni im je cilj dugotrajnije uređenje i poboljšanje pojedinih dijelova nerazvrstane ceste bez izmjene njenih tehničkih elemenata, osiguranja sigurnosti, stabilnosti i trajnosti nerazvrstane ceste i cestovnih objekata i povećanja sigurnosti prometa.

(2) Radovi izvanrednog održavanja nerazvrstanih cesta izvode se povremeno, a njihov opseg vezan je za stupanj dotrajalosti ili oštećenja nerazvrstanih cesta.

**Članak 19.**

(1) Radovi izvanrednog održavanja nerazvrstanih cesta mogu se izvoditi samo na temelju projekta koji se obvezno izrađuje za provedbu takvog održavanja i u skladu s podzakonskim propisom kojim se uređuje održavanje cesta.

(2) Projekt iz stavka 1. ovoga članka treba izraditi u skladu s odredbama posebnih zakona koji uređuju gradnju, zaštitu okoliša, ceste i sigurnost prometa na cestama te odredbama podzakonskih propisa donesenih na temelju tih zakona.

(3) Projekt iz stavka 1. ovoga članka izrađuje ovlašteni inženjer koji je ovlaštenje stekao po posebnom zakonu na temelju projektnog zadatka, a na podlozi evidentiranih podataka o stanju ceste ili na temelju obavljenog prethodnog detaljnog pregleda.

(4) U projektnom zadatku trebaju se utvrditi svi tehnički i tehnološki uvjeti kao i svi ostali uvjeti za izvođenje radova.

(5) Pri izvođenju, nadzoru i preuzimanju izvedenih radova izvanrednog održavanja primjenjuju se odredbe važećih pozitivnih propisa o cestama, gradnji, uređenju prostora, sigurnosti cestovnog prometa i zaštite okoliša.

**Članak 20.**

Izvanredno održavanje nerazvrstanih cesta posebno obuhvaća:

* obnavljanje i zamjenu kolničkog zastora
* ojačanje kolnika u svrhu obnove i povećanja nosivosti i kvalitete vožnje
* mjestimične popravke kolničke konstrukcije ceste u svrhu zaštite i povećanja nosivosti ceste
* poboljšanje sustava odvodnje ceste
* zamjenu, ugrađivanje nove i poboljšanje vertikalne prometne signalizacije i opreme ceste (kilometarski i smjerokazni stupići, zaštitne ograde i slično) na većim dijelovima ceste
* pojedinačne korekcije geometrijskih elemenata ceste (ublažavanje oštrih krivina, uređenje poprečnih nagiba, stajališta uz cestu i drugo) sa svrhom poboljšanja sigurnosti prometa kojima se ne mijenja usklađenost s lokacijskim uvjetima u skladu s kojim je cesta izgrađena
* uređenje raskrižja u istoj razini (oblikovanje, preglednost, ugradnja nove signalizacije i opreme) kojima se ne mijenja usklađenost s lokacijskim uvjetima u skladu s kojim je cesta izgrađena
* poboljšanje uvjeta prometa uređenjem stajališta, odmorišta, pješačkih staza
* obnovu i postavu instalacija, opreme i uređaja ceste
* ostale poslove predviđene podzakonskim propisom kojim se uređuje održavanje cesta.

**IV. GRAĐENJE I REKONSTRUKCIJA NERAZVRSTANIH CESTA**

Poslovi građenja i rekonstrukcije nerazvrstanih cesta

**Članak 21.**

(1) Građenje i rekonstrukcija nerazvrstanih cesta i javno-prometnih površina obavlja se sukladno godišnjem programu gradnje objekata i uređaja komunalne infrastrukture kojeg donosi Općinsko vijeće, a na temelju tehničke dokumentacije i propisa o gradnji i prostorno planske dokumentacije.

(2) Upravni odjel provodi poslove pripreme i provedbe nabave za izradu tehničke dokumentacije i za izradu potrebnih geodetskih radova te poduzima radnje potrebne za ishodovanje dozvole za gradnju.

(3) Upravni odjel provodi poslove kontrole i poslove pripreme troškovnika prije javne nabave za izbor izvođača radova i nadzornog organa, podnosi prijavu početka radova te poduzima radnje potrebne za ishodovanje uporabne dozvole.

**Članak 22.**

(1) Poslovi građenja i rekonstrukcije nerazvrstanih cesta u smislu ove Odluke obuhvaćaju:

* pripremu, izradu i ustupanje izrade potrebnih studija te njihovu stručnu ocjenu
* pokretanje postupka procjene utjecaja zahvata na okoliš odnosno pokretanja postupka ocjene o potrebi procjene utjecaja zahvata na okoliš
* pokretanje postupka ocjene prihvatljivosti zahvata za ekološku mrežu
* ustupanje usluga projektiranja s istražnim radovima
* ustupanje usluga projektiranja opreme, pratećih objekata i prometne signalizacije
* otkup zemljišta i objekata
* ishodovanje lokacijskih, građevinskih i uporabnih dozvola odnosno drugih akata na temelju kojih je dopušteno građenje i uporaba građevine po posebnom propisu
* ustupanje radova izmještanja komunalne i druge infrastrukture
* ustupanje geodetskih radova
* ustupanje radova građenja i rekonstrukcije
* ustupanje usluga stručnog nadzora građenja i rekonstrukcije
* organizaciju tehničkog pregleda i primopredaju nerazvrstane ceste te dijelova nerazvrstane ceste i objekata na korištenje i održavanje
* investitorski nadzor nad provođenjem projekata
* ustupanje revizije projekata u odnosu na osnovne uvjete kojima nerazvrstana cesta mora udovoljiti u pogledu sigurnosti prometa.

(2) Nerazvrstana cesta mora se projektirati, graditi ili rekonstruirati u skladu s važećim pozitivnim propisima kojima se uređuje komunalno gospodarstvo, prostorno uređenje i gradnja, sigurnost prometa na cestama i zaštita okoliša te u skladu s prostorno planskom dokumentacijom.

Građenje komunalnih i drugih objekata unutar cestovnog zemljišta

**Članak 23.**

(1) Ako se prilikom građenja ili rekonstrukcije nerazvrstane ceste predviđa i građenje ili rekonstrukcija komunalnih, vodnih i energetskih građevina kao i građevina elektroničkih komunikacija i povezane opreme na nerazvrstanoj cesti koje u cijelosti ili djelomično služe za potrebe nerazvrstane ceste, projekt mora obuhvatiti i te građevine i radove koji će se izvesti na površini odnosno ispod ili iznad površine ceste.

(2) Troškove izrade projekata i građenja komunalnih građevina iz stavka 1. ovoga članka snosi investitor komunalnih građevina, sukladno propisima koji uređuju komunalno gospodarstvo.

(3) Troškove izrade projekata i građenja vodnih i energetskih građevina, kao i građevina elektroničkih komunikacija i povezane opreme iz stavka 1. ovoga članka snosi investitor tih građevina, sukladno propisima koji uređuju upravljanje tim građevinama.

(4) Ako se radi građenja komunalnih, vodnih i energetskih građevina kao i građevina elektroničkih komunikacija i povezane opreme na nerazvrstanoj cesti osniva pravo služnosti odnosno pravo građenja, služnost odnosno pravo građenja osniva se u korist investitora tih građevina.

(5) Osnivanje prava služnosti ili prava građenja te prava i obveze investitora komunalnih, vodnih i energetskih građevina, kao i građevina elektroničkih komunikacija i povezane opreme iz stavka 1. ovoga članka te prava i obveze Općine utvrđuju se ugovorom sukladno odgovarajućim zakonskim propisima.

(6) Suglasnost za građenje komunalnih, vodnih i energetskih građevina, kao i građevina elektroničkih komunikacija i povezane opreme na nerazvrstanoj cesti koje ne služe za potrebe nerazvrstane ceste daje Upravni odjel.

**Članak 24.**

(1) U postupku izdavanja akta za građenje objekata i instalacija na nerazvrstanoj cesti ili unutar zaštitnog pojasa nerazvrstane ceste, prethodno se od Upravnog odjela moraju ishoditi posebni uvjeti.

(2) Zaštitni pojas nerazvrstane ceste mjeri se od vanjskog ruba zemljišnog pojasa za ceste koje se rade prema projektu ili kod izgrađenih cesta od vanjskog ruba krune ceste, a ovom Odlukom utvrđuje se njegova širina od 5 m sa svake strane.

**V. MJERE ZAŠTITE NERAZVRSTANIH CESTA**

**Članak 25.**

Mjere zaštite nerazvrstanih cesta provode se prema zakonu kojim se uređuju ceste.

Ograničenja radi zaštite nerazvrstanih cesta

**Članak 26.**

(1) Nerazvrstane ceste mogu se koristiti samo za cestovni promet, a u druge svrhe samo u slučajevima, na način i pod uvjetima određenim zakonom kojim se uređuju ceste, podzakonskim propisima donesenim na temelju toga zakona, propisima kojima se uređuje sigurnost prometa na cestama i ovom Odlukom.

(2) Radi zaštite nerazvrstane ceste i sigurnosti prometa na njoj, na nerazvrstanoj cesti zabranjeno je:

* oštetiti, ukloniti, premjestiti, zakriti ili na bilo koji drugi način izmijeniti postojeće stanje prometne signalizacije, prometnu opremu te cestovne uređaje
* trajno ili privremeno zaposjedati ili na drugi način smetati posjed nerazvrstane ceste ili njezinog dijela
* dovoditi oborinsku vodu, otpadne vode i ostale tekućine
* sprječavati otjecanja voda s nerazvrstane ceste
* spuštati po pokosu nasipa ili usjeka kamen, stabla te druge predmete i materijal
* vući stabla i dijelove stabla te drugi materijal ili predmete
* puštati domaće životinje bez nadzora, napajati životinje u cestovnom jarku te vršiti ispašu ili graditi pojilišta na cestovnom zemljištu
* postavljati ograde, saditi živice, drveće i druge nasade
* odlagati drvnu masu, ostale materijale ili druge predmete
* postavljati nadgrobne ploče i ostala spomen obilježja
* postavljati transparente, plakate i druge oblike oglašavanja bez odobrenja Upravnog odjela
* rasipavati materijal, nanositi blato, ulje ili na drugi način onečišćavati nerazvrstanu cestu
* odlagati snijeg ili led
* vršiti druge radnje koje mogu oštetiti nerazvrstanu cestu ili ugroziti sigurno odvijanje prometa na njoj.

**Članak 27.**

Radi zaštite nerazvrstane ceste i sigurnosti prometa na njoj, u zaštitnom pojasu nerazvrstane ceste zabranjeno je:

* postavljati i koristiti svjetla ili svjetlosne uređaje koji mogu ugroziti sigurnost prometa na nerazvrstanoj cesti
* namjerno paliti vatru i korov uz nerazvrstanu cestu
* orati u razdaljini 4 metra od granice cestovnog zemljišta u smjeru suprotno od nerazvrstane ceste ili u širini 1 metra od granice cestovnog zemljišta usporedno s nerazvrstanom cestom
* puštati domaće životinje bez nadzora
* ostavljati snijeg ili led koji može skliznuti na nerazvrstanu cestu
* postavljati ograde, saditi živice, drveće i druge nasade koji onemogućavaju preglednost na nerazvrstanu cestu
* ostavljati drveće i druge predmete i stvari koje mogu pasti na nerazvrstanu cestu
* vršiti druge radnje koje mogu oštetiti nerazvrstanu cestu ili ugroziti sigurno odvijanje prometa na njoj.

**Članak 28.**

(1) Pravna osoba ili fizička osoba obrtnik kojoj su povjereni poslovi održavanja nerazvrstane ceste mora bez odgode, nakon saznanja, s ceste ukloniti sve zapreke ili druge posljedice zabranjenih radnji koje bi mogle oštetiti nerazvrstanu cestu ili ugroziti, ometati ili smanjiti sigurnost prometa na nerazvrstanoj cesti.

(2) Ako pravna osoba ili fizička osoba obrtnik kojoj su povjereni poslovi održavanja nerazvrstane ceste ne može zapreku ili nastalo opasno mjesto na nerazvrstanoj cesti ukloniti odmah, do njezinog uklanjanja mora je osigurati propisanom prometnom signalizacijom te o zapreci i ostalim posljedicama zabranjenih radnji bez odgode obavijestiti Upravni odjel.

(3) Ukoliko radnjama iz članka 26. stavka 2. nastupe oštećenja nerazvrstane ceste ili javno-prometne površine, počinitelj je dužan nadoknaditi troškove sanacije štete u punom iznosu po računu izvođača radova održavanja.

**Članak 29.**

(1) U blizini križanja dviju nerazvrstanih cesta u razini ili na unutarnjim stranama cestovnog zavoja ne smije se saditi drveće, grmlje, postavljati naprave, ograde ili drugi predmeti koji onemogućuju preglednost na nerazvrstanoj cesti i u raskrižju (trokut preglednosti).

(2) Vlasnik ili posjednik zemljišta uz nerazvrstanu cestu dužan je na zahtjev Upravnog odjela ukloniti drveće, grmlje, naprave, ograde ili druge predmete te obrezati krošnje stabala, sve iz trokuta preglednosti i iz slobodnog profila nerazvrstane ceste.

(3) Ukoliko vlasnik ili posjednik zemljišta uz nerazvrstanu cestu ne postupi po nalogu Upravnog odjela, to će učiniti Općina na trošak vlasnika ili posjednika zemljišta.

Izvanredni prijevoz

**Članak 30.**

(1) Pravne ili fizičke osobe koje vrše prijevoz vozilima koja, prazna ili zajedno s teretom, svojom masom ili opterećenjem prelaze dozvoljenu masu odnosno granicu dozvoljenog opterećenja na nerazvrstanim cestama (izvanredni prijevoz) dužne su ishoditi dozvolu za izvanredni prijevoz.

(2) Ako se izvanredni prijevoz treba obaviti na javnoj cesti i na nerazvrstanoj cesti, dozvolu za izvanredni prijevoz izdaje pravna osoba koja upravlja javnom cestom, a sredstva se uplaćuju na račun pravne osobe koja upravlja javnom cestom za izvanredni prijevoz koji se treba obaviti na javnoj cesti i na račun Općine za izvanredan prijevoz koji se treba obaviti na nerazvrstanoj cesti.

(3) Pravna ili fizička osoba koja podnosi zahtjev za odobrenje izvanrednog prijevoza na nerazvrstanoj cesti obvezna je isti podnijeti najkasnije pet dana prije dana koji je naznačen kao dan za koji se traži odobrenje za izvanredni prijevoz.

(4) Pravna ili fizička osoba koja podnosi zahtjev za odobrenje za izvanredni prijevoz iz stavka 3. ovoga članka obvezna je u zahtjevu navesti podatke koji su navedeni u podzakonskom propisu kojim se uređuje izvanredni prijevoz.

(5) Dozvolu o izvanrednom prijevozu na nerazvrstanoj cesti izdaje Upravni odjel.

(6) Dozvolom iz stavka 5. ovoga članka odobrava se izvanredni prijevoz na nerazvrstanoj cesti, a sadržaj dozvole treba biti u skladu s odredbama podzakonskog propisa kojim se uređuje izvanredni prijevoz.

(7) Upravni odjel će rješenjem odbaciti zahtjev za odobrenje za izvanredni prijevoz na nerazvrstanoj cesti ukoliko isti nije podnesen sukladno odredbi stavka 3. ovoga članka.

(8) Upravni odjel će rješenjem odbiti zahtjev za odobrenje za izvanredni prijevoz na nerazvrstanoj cesti u slučaju procjene da će traženim izvanrednim prijevozom nerazvrstana cesta biti oštećena u tolikoj mjeri da bi postala neprimjerena za promet ili bi zbog prometovanja teških vozila po njoj bila ugrožena sigurnost drugih učesnika u prometu ili je izvjesno da bi bila oštećena komunalna i druga infrastruktura u njenom trupu ili uz nju ili bi bio onemogućen pristup vozilima hitnih i interventnih službi te u drugim opravdanim slučajevima.

(9) Naknada za izvanredni prijevoz na nerazvrstanoj cesti, kao i kontrola vozila obavlja se prema odredbama podzakonskog propisa kojim se uređuje izvanredni prijevoz.

(10) Zabranjeno je obavljanje izvanrednog prijevoza na nerazvrstanoj cesti bez dozvole ili protivno dozvoli iz stavka 5. ovoga članka.

Obavljanje radova na nerazvrstanoj cesti

**Članak 31.**

(1) Zabranjeno je poduzimati bilo kakve radove ili radnje na nerazvrstanoj cesti bez suglasnosti Upravnog odjela.

(2) Pravna ili fizička osoba dužna je radi ishodovanja suglasnosti iz stavka 1. ovoga članka podnijeti pisani zahtjev.

(3) U suglasnosti iz stavka 1. ovoga članka određuje se način i uvjeti izvođenja radova te nadzor nad obavljanjem radova na nerazvrstanoj cesti.

Prekomjerna uporaba

**Članak 32.**

(1) Pravne ili fizičke osobe u obavljanju čije gospodarske djelatnosti (eksploatacija mineralnih sirovina, korištenje šuma, šumskog zemljišta i šumskih proizvoda, industrijska proizvodnja, izvođenje građevinskih radova i slično) dolazi do prekomjerne uporabe nerazvrstane ceste teškim ili srednje teškim vozilima dužne su platiti naknadu za prekomjernu upotrebu nerazvrstane ceste u skladu s iznosima iz članka 33. ove Odluke.

(2) Pod srednje teškim i teškim teretnim vozilima iz stavka 1. ovoga članka smatraju se vozila ukupne mase veće od 7,5 tona.

(3) Pravna ili fizička osoba koja podnosi zahtjev za odobrenje prekomjerne uporabe nerazvrstane ceste obvezna je isti podnijeti najkasnije pet dana prije dana koji je naznačen kao dan za koji se traži odobrenje za prekomjernu uporabu nerazvrstane ceste.

(4) Pravna ili fizička osoba koja podnosi zahtjev za odobrenje prekomjerne uporabe nerazvrstane ceste iz stavka 3. ovoga članka obvezna je u zahtjevu naznačiti naziv nerazvrstane ceste, naziv investitora, izvođača i prijevoznika, katastarsku česticu i objekt u čijoj je funkciji dovoz i odvoz materijala koji predstavlja prekomjernu uporabu nerazvrstane ceste, svrhu prijevoza te količinu materijala koji će se prevoziti, vremensko razdoblje u kojem se planira obaviti prijevoz, kao i registracijsku oznaku vozila kojim se namjerava izvršiti prijevoz.

(5) Zahtjevu iz stavka 4. ovoga članka prilaže se preslika prometne knjižice vozila kojim se namjerava izvršiti prijevoz te ukoliko se radi o dovozu za potrebe gradnje za koje se izdaje akt o gradnji potrebno je priložiti i presliku pravomoćne građevinske dozvole ili drugog akta o gradnji.

(6) Rješenje o prekomjernoj uporabi nerazvrstane ceste donosi Upravni odjel.

(7) Rješenjem iz stavka 6. ovoga članka odobrava se prekomjerna uporaba nerazvrstane ceste, određuje visina naknade za prekomjernu uporabu nerazvrstane ceste, propisuje obveza naknade nastale štete, uvjeti sanacije štete nastale na nerazvrstanoj cesti i druge mjere zaštite nerazvrstane ceste.

(8) Upravni odjel će odbaciti zahtjev za odobrenje prekomjerne uporabe nerazvrstane ceste ukoliko isti nije podnesen sukladno odredbi stavka 3. ovoga članka.

(9) Upravni odjel će rješenjem odbiti zahtjev za odobrenje prekomjerne uporabe nerazvrstane ceste u slučaju procjene da će prekomjernom uporabom nerazvrstana cesta biti oštećena u tolikoj mjeri da bi postala neprimjerena za promet ili bi zbog prometovanja teških vozila po njoj bila ugrožena sigurnost drugih učesnika u prometu ili je izvjesno da bi bila oštećena komunalna i druga infrastruktura u njenom trupu ili uz nju ili bi bio onemogućen pristup vozilima hitnih i interventnih službi te u drugim opravdanim slučajevima.

(10) Zabranjena je prekomjerna uporaba nerazvrstane ceste bez rješenja ili protivno rješenju iz stavka 6. ovoga članka.

**Članak 33.**

(1) Naknada za prekomjernu uporabu nerazvrstanih cesta iznosi:

|  |  |  |  |  |
| --- | --- | --- | --- | --- |
| Ukupna masa vozila (tona) | Dnevnau eurima | Tjednau eurima | Mjesečnau eurima | Tromjesečnau eurima |
| 7,5-20 | 80,00 | 280,00 | 750,00 | 2.000,00 |
| 20-30 | 110,00 | 500,00 | 1.000,00 | 2.900.00 |
| više od 30 | 140,00 | 750,00 | 1.400,00 | 3.400,00 |

(2) Sredstva naknade za prekomjernu uporabu nerazvrstane ceste prihod su proračuna Općine Sveta Nedelja i namijenjena su za financiranje njihova održavanja.

**Članak 34.**

Naknada za prekomjernu uporabu nerazvrstanih cesta ne plaća se u sljedećim slučajevima:

* za potrebe humanitarnih akcija neprofitnih organizacija Caritasa, Crvenog križa i slično
* za potrebe redovitog održavanja nerazvrstanih cesta
* za potrebe prometovanja vozila u vlasništvu trgovačkih društava u suvlasništvu Općine koji obavljaju komunalni linijski prijevoz putnika, djelatnost javne vodoopskrbe i javne odvodnje, uslugu sakupljanja komunalnog otpada
* za potrebe izvođenja građevinskih radova na izgradnji komunalne infrastrukture i druge javne infrastrukture kod kojih je investitor Općina ili trgovačko društvo u suvlasništvu Općine ili u slučajevima građevinskih radova na infrastrukturi za prijenos električne energije i elektroničke komunikacije.

**Članak 35.**

(1) Ako je zbog prekomjerne uporabe nerazvrstane ceste došlo do njezina oštećenja, to će se u svakom pojedinom slučaju utvrditi očevidom na licu mjesta, o čemu se sastavlja zapisnik. (2) Očevid provodi ovlaštena osoba Upravnog odjela i predstavnik pravne ili fizičke osobe kojoj je izdano odobrenje za prekomjernu uporabu nerazvrstane ceste, o čemu se sastavlja zapisnik.

(3) Ukoliko predstavnik pravne ili fizičke osobe kojoj je izdano odobrenje za prekomjernu uporabu nerazvrstane ceste odbije sudjelovati (izričito ili se iz njegova postupanja može zaključiti da odbija sudjelovati) u postupku utvrđivanja oštećenja nerazvrstane ceste, tada će oštećenja iz stavka 1. ovoga članka utvrditi ovlaštena osoba nadležnog Upravnog odjela.

(4) Radove na dovođenju nerazvrstane ceste u stanje koje je prethodilo oštećenjima izazvanim prekomjernom uporabom nerazvrstane ceste obavlja pravna osoba ili fizička osoba obrtnik kojoj su povjereni poslovi održavanja nerazvrstanih cesta, o trošku pravne ili fizičke osobe kojoj je izdano odobrenje za prekomjernu uporabu nerazvrstane ceste.

Privremeno zauzimanje nerazvrstane ceste

**Članak 36.**

(1) Nerazvrstana cesta može se privremeno zauzeti radi uređenja gradilišta, izvođenja građevinskih i drugih radova, odlaganja materijala radi gradnje i drugih sličnih razloga.

(2) Nerazvrstana cesta može se privremeno zauzeti i za parkiranje specijalnih vozila koja vrše određena mjerenja, snimanja i druge radnje povezane s određenom lokacijom na nerazvrstanoj cesti ili infrastrukturom smještenoj u nerazvrstanoj cesti.

(3) Pravna ili fizička osoba koja će privremeno zauzeti nerazvrstanu cestu obvezna je za to ishoditi rješenje koje donosi Upravni odjel.

(4) Pravna ili fizička osoba koja podnosi zahtjev za odobrenje za zauzimanje nerazvrstane ceste dužna je najmanje pet dana prije početka izvođenja radova zauzimanja nerazvrstane ceste zatražiti izdavanje rješenja za privremeno zauzimanje nerazvrstane ceste.

(5) U zahtjevu treba biti naveden naziv nerazvrstane ceste, podaci o investitoru i izvođaču radova, katastarska čestica i adresa objekta na kojem se obavljaju radovi u čijoj je funkciji privremeno zauzimanje nerazvrstane ceste, podaci o dovozu i odvozu materijala, razlozi za privremeno zauzimanje, vremensko razdoblje te iskaz površine.

(6) Zahtjevu iz stavka 5. ovoga članka prilaže se grafički prikaz, prometno rješenje privremene regulacije (u slučajevima u kojima je to potrebno) i preslika građevinske dozvole ili drugog akta o gradnji ukoliko se radi o objektu za koji se izdaje akt o gradnji.

(7) Upravni odjel može rješenjem, a na temelju pisanog zahtjeva, odobriti zauzimanje dijela nerazvrstane ceste radi uređenja gradilišta, izvođenja radova, odlaganja materijala radi gradnje i slično uz uvjet da se ostatak površine nerazvrstane ceste može koristiti za promet vozila i pješaka ili da je odvijanje prometa omogućeno primjerenim alternativnim pravcem te da zauzeta površina bude ograđena ili na drugi vidljivi način odijeljena od dijela površine koji se i dalje koristi za promet.

(8) Rješenje iz stavka 7. ovoga članka, osim uvjeta i načina izvođenja radova odnosno zauzimanja nerazvrstane ceste, sadrži mjesto i vrijeme privremenog zauzimanja, razlog zauzimanja, iskaz površine koja se zauzima, privremenu regulaciju prometa ako je ona potrebna te po potrebi i druge bitne elemente.

(9) Upravni odjel će odbaciti zahtjev za odobrenje za privremeno zauzimanje nerazvrstane ceste ukoliko isti nije podnesen sukladno odredbi stavka 4. ovoga članka.

(10) Upravni odjel će rješenjem odbiti zahtjev za odobrenje za privremeno zauzimanje nerazvrstane ceste u slučaju procjene da će nerazvrstana cesta ili javno-prometna površina biti oštećena u tolikoj mjeri da bi postala neprimjerena za promet (vozila i pješaka) ili bi bila ugrožena sigurnost drugih učesnika u prometu (vozila, vozača, pješaka, putnika) ili je izvjesno da bi bila oštećena komunalna i druga infrastruktura u njenom trupu ili uz nju ili bi bio onemogućen pristup vozilima hitnih i interventnih službi ili bi zbog tog zauzimanja bio onemogućen pristup objektima uz nju bez odgovarajućih primjerenih alternativnih rješenja ili ako se organizacija gradilišta može riješiti na drugi način bez zauzimanja nerazvrstane ceste ili javno-prometne površine te u drugim opravdanim slučajevima.

(11) Za privremeno zauzimanje nerazvrstane ceste ne plaća se naknada.

(12) Zabranjeno je privremeno zauzimanje nerazvrstane ceste bez rješenja ili protivno rješenju iz stavka 7. ovoga članka.

Prekopavanje nerazvrstane ceste

**Članak 37.**

(1) Nerazvrstana cesta može se prekopavati ili bušiti radi izvođenja radova na popravcima, prelaganju ili ugradnji komunalnih i drugih instalacija i uređaja te radi priključenja na te instalacije i uređaje.

(2) Pod prekopavanjem u smislu stavka 1. ovoga članka podrazumijeva se izvođenje radova na nerazvrstanoj cesti koji se sastoje od razbijanja i uklanjanja kolničke konstrukcije, iskopa materijala iz temeljnog tla ili iz nasipa, uklanjanja odnosno postavljanja vodova, nasipavanja i zbijanja nasutog materijala te obnove kolničke konstrukcije nakon prekopavanja.

(3) Pravna ili fizička osoba koja podnosi zahtjev za odobrenje za prekopavanje nerazvrstane ceste obvezna je isti podnijeti najkasnije pet dana prije dana koji je naznačen kao dan početka obavljanja prekopavanja.

(4) U zahtjevu iz stavka 3. ovoga članka treba biti naveden naziv nerazvrstane ceste, podaci o investitoru i izvođaču radova, mjesto i vrijeme prekopavanja, razlozi za prekopavanje, a uz zahtjev je potrebno dostaviti tipsku shemu privremene regulacije prometa koja se namjerava primijeniti na mjestu prekopavanja, a kada istu nije moguće primijeniti tada je potrebno priložiti prometni elaborat privremene regulacije prometa.

(5) Upravni odjel može rješenjem, a na temelju pisanog zahtjeva, odobriti prekopavanje nerazvrstane ceste.

(6) Rješenje iz stavka 5. ovoga članka, osim uvjeta i načina izvođenja radova te nadzora nad njihovim izvođenjem, sadrži mjesto i vrijeme izvođenja radova, privremenu regulaciju prometa tijekom radova, način sanacije prekopanog dijela nerazvrstane ceste, mjere zaštite drugih površina i sudionika u prometu te po potrebi i druge bitne elemente.

(7) Upravni odjel će odbaciti zahtjev za odobrenje za prekopavanje nerazvrstane ceste ukoliko isti nije podnesen sukladno odredbi stavka 3. ovoga članka.

(8) Upravni odjel će rješenjem odbiti zahtjev za odobrenje za prekopavanje nerazvrstane ceste u slučaju da traženo prekopavanje nerazvrstane ceste ili javno-prometne površine iziskuje neprimjereno visoke troškove ili da će dovesti do većih oštećenja ugrađene infrastrukture a koji troškovi se mogu izbjeći izmjenom tehničkog rješenja priključka te u drugim opravdanim slučajevima.

(9) Za prekopavanje nerazvrstane ceste ne plaća se naknada.

(10) Zabranjeno je izvođenje radova prekopavanja nerazvrstane ceste bez rješenja ili protivno rješenju iz stavka 5. ovoga članka.

**Članak 38.**

(1) Vrijeme izvođenja prekopavanja utvrđuje se, u pravilu, kao vrijeme u kojem će izvođenje radova u što manjoj mjeri otežati odvijanje i protočnost prometa.

(2) Investitor, vlasnik odnosno upravitelj infrastrukture dužan je najmanje tri dana prije početka izvođenja radova izvijestiti Upravni odjel.

(3) Radovi na prekopavanju kolnika ako se on presijeca po širini moraju se izvoditi u etapama tako da jedna polovica kolnika bude uvijek slobodna za promet, a ukoliko se prekopavanje izvodi po širini nogostupa tada se odgovarajućim sredstvima mora osigurati siguran prelazak pješaka preko iskopa uz poduzimanje odgovarajućih mjera sigurnosti.

(4) Zemlja i drugi materijal koji se izbacuje prilikom prekopavanja nerazvrstane ceste, kao i građevni materijal koji će se ugraditi u rov može se odlagati samo s jedne strane nogostupa ili kolnika, a zemlja i drugi materijal u rasutom stanju moraju se odgovarajuće ograditi radi sprječavanja osipanja.

**Članak 39.**

(1) Investitor je dužan za vrijeme izvođenja radova na nerazvrstanoj cesti i drugoj javno-prometnoj površini osigurati pješački promet i promet vozila (privremenu regulaciju prometa) uz poduzimanje svih mjera sigurnosti (signalizacija, fizičke prepreke i privremeno prikrivanje građevinskih jama i slično) sukladno pozitivnim propisima.

(2) Prometne znakove za privremenu regulaciju prometa, kao i sve prateće osiguranje otvorenih građevinskih jama (signalizaciju, fizičke prepreke i privremeno prekrivanje) postavlja i uklanja investitor ili druga osoba koja izvodi radove na osnovu usvojenog prometnog rješenja (elaborata).

(3) Pravna ili fizička osoba uz zahtjev za izdavanje suglasnosti za privremenu regulaciju prometa dužna je priložiti elaborat iz stavka 2. ovoga članka.

(4) Po završetku radova investitor ili druga osoba koja izvodi radove dužna je odmah izvijestiti Upravni odjel, a nerazvrstanu cestu ili drugu javno-prometnu površinu dužna je bez odlaganja dovesti u prvobitno stanje.

(5) Investitor jamči za kvalitetu izvedenih radova dovođenja prekopane nerazvrstane ceste u prvobitno stanje za razdoblje od najmanje dvije godine od dovršetka tih radova, a u skladu s uvjetima o načinu sanacije iz rješenja kojim se odobrava prekopavanje nerazvrstane ceste.

(6) Upravni odjel prati kvalitetu izvedenih radova i dovođenja prekopane nerazvrstane ceste i javno-prometne površine u prvobitno stanje tijekom cijelog razdoblja jamstvenog roka.

(7) Ako Upravni odjel utvrdi da radovi dovođenja prekopane nerazvrstane ceste ili javno-prometne površine u prvobitno stanje nisu izvedeni kvalitetno i u skladu s pravilima struke, zahtijevat će od investitora odnosno izvođača radova da ih ponovno obavi te da nadoknadi time nastalu štetu.

Otklanjanje oštećenja na nerazvrstanoj cesti

**Članak 40.**

(1) Sva oštećenja nerazvrstane ceste ili druge javno-prometne površine koja nastanu obavljanjem određenih aktivnosti na nerazvrstanoj cesti ili javno-prometnoj površini pravna ili fizička osoba koja je uzrokovala oštećenje dužna je u cijelosti sanirati na način:

* nogostup: obnoviti gaznu površinu u njegovoj punoj širini (beton, asfalt) neovisno da li su radovi izvedeni po širini ili dužini nogostupa odnosno zamjenom oštećenih kamenih ili keramičkih ploča istog oblika ili tipa kao što su ploče na neoštećenom dijelu nogostupa
* na cesti s dva vozna traka postaviti asfalt u punoj širini voznog traka na kojemu su izvedeni radovi odnosno izvršen prekop po širini voznog traka. Ako su radovi izvedeni po dužini voznog traka potrebno je postaviti asfalt po cijeloj dužini izvedenih radova u punoj širini oštećenog voznog traka, a ako se prilikom izvođenja radova oštete oba vozna traka saniranje odnosno postavljanje novog završnog sloja asfalta je potrebno izvesti na cijeloj dužini izvedenih radova u punoj širini kolnika
* na užim cestama na kojima nisu označena najmanje dva vozna traka postaviti asfalt u punoj širini kolnika
* na drugim javno-prometnim površinama obnoviti gazne površine s istom vrstom materijala koji je na njima bio prije izvođenja radova.

(2) Kod saniranja štete na nerazvrstanoj cesti ili drugoj javno-prometnoj površini radovi trebaju biti izvedeni na način:

* pravilnim zasijecanjem postojećeg asfalta ukloniti sve oštećene dijelove asfalta, betona ili druge podloge
* rov zatrpavati granuliranim tucanikom (0-32)
* ugraditi tamponski sloj tucanika debljine 30 cm, a zbijenosti 75 MN/m2 te izvještaj o ispitivanju zbijenosti dostaviti Upravnom odjelu
* na prometnoj površini na kojoj se odvija promet vozila rov treba nabiti mehanički
* prije asfaltiranja površinu treba temeljito očistiti, a izrezane rubove i cijelu površinu rova premazati bitumenskom emulzijom
* ugraditi asfalt u debljini i slojevima identičnim postojećem stanju
* uzdužni rubovi spojeva moraju biti premazani vezivom kako bi se osiguralo što bolje povezivanje tih površina
* na prometnoj površini na kojoj se odvija pješački promet izvesti zbijanje posteljice te podlogu izvesti od tucanika sloja debljine 20 cm i zbijenosti 60 MN/m2, završni sloj izraditi od istog materijala i oblika kao što je bila prethodna podloga
* obnoviti oštećenu i uništenu horizontalnu i vertikalnu prometnu signalizaciju
* obnoviti oštećeno i uništeno zelenilo, rubnjake, šahte, slivnike oborinske kanalizacije te ih prema potrebi očistiti od materijala.

**Članak 41.**

(1) Za sve štete koje nastanu pravnim ili fizičkim osobama na njihovoj imovini uslijed izvođenja radova na nerazvrstanim cestama ili drugim javno-prometnim površinama i njihovim zauzimanjem odgovaraju investitor i izvođač.

(2) Za vrijeme izvođenja radova na nerazvrstanoj cesti i drugoj javno-prometnoj površini izvođač radova je dužan osigurati privremeno prekrivanje građevinskih jama i ulegnuća većih od 5 cm.

(3) Ukoliko investitor i izvođač radova nisu ista osoba za sve propuste izvođača radova odgovara investitor.

**Članak 42.**

(1) Ako se na nerazvrstanoj cesti i javno-prometnoj površini izvode ili izvedu radovi ili radnje protivno danim uvjetima koji mogu oštetiti nerazvrstanu cestu ili javno-prometnu površinu ili ugroziti sigurnost prometa na njima, pravna osoba ili fizička osoba obrtnik kojoj su povjereni poslovi održavanja nerazvrstanih cesta dužna je o tome odmah izvijestiti Upravni odjel i pozvati komunalnog redara te poduzeti sve mjere za otklanjanje opasnosti od njihovog oštećenja i osiguranje sigurnosti prometa na njima.

(2) U slučajevima iz stavka 1. ovoga članka Upravni odjel ovlašten je obustaviti radove i/ili naložiti plaćanje troškova sanacije oštećenja.

3) Ukoliko investitor ne poduzme mjere iz stavka 1. ovoga članka, iste će poduzeti Općina na teret investitora*.*

**Članak 43.**

Ukoliko zbog neposredne ugroženosti sigurnog prometa, života i zdravlja građana ili nastanka veće gospodarske štete, radove na nerazvrstanoj cesti treba obaviti osoba koja upravlja objektima i opremom iz članka 23. ove Odluke, navedena osoba dužna je o potrebi obavljanja radova hitno obavijestiti Upravni odjel, nakon čega je ovlaštena, prije ishodovanja suglasnosti, poduzeti hitne mjere radi sprječavanja ugroze prometa, života i zdravlja građana ili nastanka veće gospodarske štete.

Priključak i prilaz

**Članak 44.**

(1) Uvjete za gradnju i rekonstrukciju priključka i prilaza na nerazvrstanu cestu utvrđuje Upravni odjel u postupku izdavanja akta kojim se provode dokumenti prostornog uređenja sukladno pozitivnim propisima.

(2) Priključak i prilaz na nerazvrstanu cestu može se izvesti samo uz pisanu suglasnost Upravnog odjela.

(3) Priključak i prilaz na nerazvrstanu cestu s uređenom kolničkom konstrukcijom (asfalt, beton i slično) mora se izgraditi s istom ili sličnom kolničkom konstrukcijom.

(4) Zemlja, blato, šljunak i drugi materijal s priključaka i prilaza ne smiju se nanositi na nerazvrstanu cestu s uređenom kolničkom konstrukcijom (asfalt, beton i slično).

(5) Oborinske i druge otpadne vode i tekućine s priključaka i prilaza ne smiju se ispuštati na nerazvrstanu cestu.

(6) Troškove građenja priključka i prilaza na nerazvrstanu cestu, uključujući i postavljanje potrebnih prometnih znakova, signalizacije i opreme snosi investitor odnosno ovlaštenik prava građenja ili vlasnik nekretnine koja se spaja na nerazvrstanu cestu.

Autobusna stajališta

**Članak 45.**

Uvjeti za utvrđivanje lokacije i uvjeti za projektiranje i uređenje autobusnih stajališta određeni su posebnim propisom koji pokriva to područje.

Objekti, uređaji i instalacije uz nerazvrstanu cestu

**Članak 46.**

(1) Vlasnik ili korisnik objekata, uređaja i instalacija uz nerazvrstanu cestu na kojima je došlo do oštećenja zbog kojih može nastati neposredna opasnost za nerazvrstanu cestu, sudionike u prometu i okoliš dužan je o takvim oštećenjima obavijestiti Upravni odjel i ministarstvo nadležno za unutarnje poslove.

(2) Vlasnik ili korisnik objekata, uređaja i instalacija iz stavka 1. ovoga članka mora odmah otkloniti oštećenja na njima radi otklanjanja opasnosti od štete te o tome obavijestiti Upravni odjel i ministarstvo nadležno za unutarnje poslove.

(3) Vlasnik ili korisnik objekata, uređaja i instalacija iz stavka 1. ovoga članka obvezan je naknaditi štetu i troškove koji su uslijed oštećenja objekata, uređaja i instalacija prouzročeni nerazvrstanoj cesti.

Zatvaranje nerazvrstanu ceste

**Članak 47.**

(1) U opravdanim slučajevima nerazvrstana cesta se može zatvoriti te je u tu svrhu potrebno ishodovati odobrenje ministarstva nadležnog za unutarnje poslove.

(2) Opravdani slučajevi i postupak zatvaranja nerazvrstane ceste određeni su posebnim propisom koji pokriva to područje.

Prometni znakovi, signalizacija i oprema, turistička i ostala signalizacija

**Članak 48.**

(1) Prometni znakovi, signalizacija i oprema te turistička i ostala signalizacija postavljaju se na nerazvrstanoj cesti na temelju prometnog elaborata.

(2) Za nerazvrstane ceste koje su izgrađene do stupanja na snagu ove Odluke, a nemaju prometni elaborat, mjerodavno je postojeće stanje prometne signalizacije i opreme.

(3) Prometni elaborat prilaže se u postupcima ishodovanja akata za građenje, rekonstrukciju i održavanje nerazvrstanih cesta te suglasnosti na temelju zakona kojim se uređuju ceste.

(4) Upravni odjel ovlašten je izmijeniti prometni elaborat iz stavka 1. ovoga članka, odnosno postojeće stanje iz stavka 2. ovoga članka temeljem izrađenog prometnog elaborata i pribavljene prethodne suglasnosti od strane ministarstva nadležnog za unutarnje poslove.

Obveze pravne osobe koja upravlja nerazvrstanom cestom pri izvođenju radova

**Članak 49.**

(1) Pri izvođenju radova te poduzimanju drugih aktivnosti na nerazvrstanoj cesti mora se uspostaviti odgovarajuća privremena regulacija prometa na način koji osigurava sigurno odvijanje prometa i nesmetano izvođenje radova ili obavljanje drugih aktivnosti, sukladno prometnom elaboratu odnosno posebnom propisu kojim se propisuje privremena regulacija cestovnog prometa te označavanja i osiguranja mjesta na kojima se izvode radovi ili na kojima je nastao izvanredni događaj ili bilo koji drugi događaj koji ugrožava sigurnost odvijanja prometa.

(2) Po završetku radova ili drugih aktivnosti privremena regulacija prometa iz stavka 1. ovoga članka mora se odmah ukloniti.

(3) Radovi ili druge aktivnosti na nerazvrstanoj cesti trebaju se planirati i izvoditi u vrijeme najmanjeg intenziteta prometa.

(4) Upravni odjel može odrediti koji se radovi mogu izvoditi odnosno koje se druge aktivnost mogu poduzimati na nerazvrstanoj cesti u dane vikenda, blagdana i tijekom turističke sezone, u vrijeme intenzivnog prometa.

**VI. NADZOR**

**Članak 50.**

Nadzor nad primjenom ove Odluke provodi komunalni redar.

**Članak 51.**

(1) U obavljanju nadzora komunalni redar ovlašten je:

* nadzirati primjenu ove Odluke
* predložiti podnošenje zahtjeva za pokretanje prekršajnog postupka, izdati prekršajni nalog i naplatiti kaznu od počinitelja prekršaja odmah, na mjestu počinjenja prekršaja
* zabraniti korištenje nerazvrstane ceste koje se obavlja bez odobrenja Upravnog odjela
* narediti sanaciju oštećenja na nerazvrstanoj cesti nastalih korištenjem iste
* obavljati i druge radnje, utvrđene propisima, u svrhu provedbe nadzora.

2) Prilikom provođenja nadzora komunalni redar ovlašten je prikupiti osobne podatke o pravnim i fizičkim osobama, podatke o vlasništvu vozila, podatke o vlasništvu zemljišta i objekata u zaštitnom pojasu cesta, kao i druge podatke potrebne za vođenje postupka u svezi s kršenjem ove Odluke i akata za njezino izvršavanje i provođenje.

**Članak 52.**

(1) Pravne i fizičke osobe dužne su komunalnom redaru na njegov zahtjev i u zadanom roku dostaviti podatke i dokumentaciju koja je potrebna za obavljanje nadzora.

(2) Pravne i fizičke osobe dužne su komunalnom redaru omogućiti nesmetano obavljanje nadzora, dati osobne podatke i pružiti druge potrebne obavijesti o predmetu uredovanja.

**VII. PREKRŠAJNE ODREDBE**

**Članak 53.**

(1) Novčanom kaznom u iznosu od 1.320,00 eura kaznit će se za prekršaj pravna osoba kojoj su povjereni poslovi održavanja nerazvrstanih cesta ako:

* ne obavlja poslove redovitog održavanja nerazvrstanih cesta iz članka 12. stavak 2. ove Odluke
* ne obavi popravke udarnih jama, oštećenja i drugih izrazito opasnih mjesta na nerazvrstanoj cesti ili javno-prometnoj površini ili ih obavi nepravovremeno (članak 13)
* ne osigura održavanje nerazvrstanih cesta i javno-prometnih površina u zimskim uvjetima (članak 15. i 16)
* ne postupi sukladno odredbi članka 28. stavak 1. i 2. ove Odluke
* ne prijavi radove koji se izvode ili su izvedeni ili radnje protivno danim uvjetima koji mogu oštetiti nerazvrstanu cestu ili javno-prometnu površinu ili ugroziti sigurnost prometa na njima sukladno članku 42. stavak 1. ove Odluke
* ne postupi sukladno odredbi članka 49. stavak 1. i 2. ove Odluke

(2) Za prekršaje iz stavka 1. ovoga članka kaznit će se i odgovorna osoba u pravnoj osobi novčanom kaznom u iznosu od 260,00 eura.

(3) Za prekršaje iz stavka 1. ovoga članka kaznit će se fizička osoba obrtnik kojoj su povjereni poslovi održavanja nerazvrstanih cesta novčanom kaznom u iznosu od 660,00 eura.

**Članak 54.**

(1) Novčanom kaznom u iznosu od 1.320,00 eura kaznit će se za prekršaj pravna osoba ako:

* ne održava revizijska okna i poklopce revizijskih okana u skladu sa člankom 14. stavak 1. ove Odluke
* postupa protivno odredbi članka 26. stavak 2. ove Odluke
* postupa protivno odredbi članka 27. stavak 1. ove Odluke
* postupa protivno odredbi članka 29. stavak 1. ove Odluke
* postupa protivno odredbi članka 29. stavak 2. ove Odluke
* postupa protivno odredbi članka 30. stavak 10. ove Odluke
* postupa protivno odredbi članka 31. stavak 1. ove Odluke
* postupa protivno odredbi članka 32. stavak 10. ove Odluke
* postupa protivno odredbi članka 36. stavak 12. ove Odluke
* postupa protivno odredbi članka 37. stavak 10. ove Odluke
* ne sanira oštećenja nerazvrstane ceste i javno-prometne površine u slučajevima i na način propisan člankom 40. ove Odluke
* ne osigura privremeno prekrivanje građevinskih jama i ulegnuća većih od 5 cm (članak 41. stavak 2)
* postupa protivno odredbi članka 43. ove Odluke
* postupa protivno odredbi članka 44. stavak 2, 4. i 5. ove Odluke
* postupa protivno odredbi članka 46. stavak 1. i 2. ove Odluke.

(2) Za prekršaje iz stavka 1. ovoga članka kaznit će se i odgovorna osoba u pravnoj osobi novčanom kaznom u iznosu od 260,00 eura.

(3) Za prekršaje iz stavka 1. ovoga članka kaznit će se fizička osoba obrtnik i osoba koja se bavi drugom samostalnom djelatnošću novčanom kaznom u iznosu od 660,00 eura.

 (4) Za prekršaje iz stavka 1. ovoga članka kaznit će se fizička osoba novčanom kaznom u iznosu od 260,00 eura.

**VIII. PRIJELAZNE I ZAVRŠNE ODREDBE**

**Članak 55.**

Danom stupanja na snagu ove Odluke prestaje važiti Odluka o nerazvrstanim cestama („Službene novine Općine Sveta Nedelja“ broj 1/14, 3/14, 5/14, 13/15, 5/16 i 22/16).

**Članak 56.**

Ova Odluka stupa na snagu osmoga dana od objave u „Službenim novinama Općine Sveta Nedelja“.

**PREDSJEDNIK**

**Općinskog vijeća**

 **Nenad Radičanin**

**Obrazloženje**

Pravna osnova za donošenje Odluke o nerazvrstanim cestama na području Općine Sveta Nedelja je članak 107. stavak 3. i članak 109. stavak 1, 2. i 3. Zakona o cestama („Narodne novine“, broj 84/11, 22/13, 54/13, 148/13, 92/14, 110/19, 144/21, 114/22, 114/22, 04/23. i 133/23) te članak 33. stavak 1. podstavak 7. Statuta Općine Sveta Nedelja („Službene novine Općine Sveta Nedelja“, broj 11/18. i 3/21).

Odredbom članka 101. stavak 1. Zakona o cestama propisano je da je nerazvrstana cesta javno dobro u općoj uporabi u vlasništvu jedinice lokalne samouprave na čijem se području nalazi, dok su člancima 45 – 74. istoga Zakona propisane mjere za zaštitu javnih cesta i prometa.

Odredbom članka 107. stavak 3. Zakona o cestama propisano je da jedinica lokalne samouprave vodi jedinstvenu bazu podataka o nerazvrstanim cestama na svom području.

Odredbom članka 109. stavak 1, 2. i 3. Zakona o cestama propisano je da jedinica lokalne samouprave uređuje vrste, opseg i rokove izvođenja radova redovitog i izvanrednog održavanja nerazvrstanih cesta, kontrolu i nadzor nad izvođenjem radova te da propisuje prekršajne odredbe, da zaštitu nerazvrstanih cesta uređuje uz odgovarajuću primjenu odredbi članka 45. stavka 1, 2, 4. i 5, članka 49, 51, 54, 57, 58, 60, 61. i 62. istoga Zakona te da propisuje prekršajne odredbe, kao i da se na nerazvrstane ceste odgovarajuće primjenjuju odredbe članka 46, 47. i 48. Zakona o cestama.

Odredbom članka 33. stavak 1. podstavak 7. Statuta Općine Sveta Nedelja propisano je da Općinsko vijeće donosi odluke i druge opće akte kojima uređuje pitanja iz samoupravnog djelokruga Općine.

Odluka o nerazvrstanim cestama („Službene novine Općine Sveta Nedelja“, broj 1/14) kao i naknadne njezine izmjene i dopune donesene su temeljem članka 109. Zakona o cestama, međutim, Visoki upravni sud Republike Hrvatske u više je predmeta utvrdio da je predmetna odredba valjana pravna osnova za donošenje odredbi koje se odnose na zaštitu javnih cesta, no da ona nije valjana pravna osnova za donošenje Odluke o nerazvrstanim cestama, već da je to odredba članka 107. stavak 3. istoga Zakona.

Obzirom na navedeno te radi usklađenja sadašnje Odluke o nerazvrstanim cestama („Službene novine Općine Sveta Nedelja“ broj 1/14, 3/14, 5/14, 13/15, 5/16 i 22/16) s drugim pozitivnim propisima iz ovog područja (Pravilnik o održavanju cesta NN 3/21, Pravilnik o izvanrednom prijevozu NN 92/18), potrebno je donijeti novu Odluku o nerazvrstanim cestama.

Ovim Nacrtom Odluke o nerazvrstanim cestama na području Općine Sveta Nedelja propisan je način i upravljanje nerazvrstanim cestama na području Općine te ustrojavanje i vođenje jedinstvene baze podataka o nerazvrstanim cestama na području Općine.

Jedinstvena baza podataka o nerazvrstanim cestama na području Općine sastoji se od popisa nerazvrstanih cesta i osnovnih podataka o nerazvrstanim cestama (oznaka ceste, naziv, početna i završna točka, duljina, prosječna širina, opis ceste (vrsta kolnika) i katastarska općina i čini sastavni dio ovog Nacrta Odluke.

Također, ovim se Nacrtom Odluke uređuje održavanje nerazvrstanih cesta, građenje i rekonstrukcija nerazvrstanih cesta, mjere zaštite nerazvrstanih cesta, nadzor nad provedbom Odluke te se propisuju prekršajne odredbe.

U skladu s odredbom članka 11. Zakona o pravu na pristup informacijama („Narodne novine“, broj 25/13, 85/15. i 69/22), a s ciljem da se javnost upozna s navedenim Nacrtom Odluke o nerazvrstanim cestama na području Općine Sveta Nedelja, o Nacrtu ove Odluke provest će se savjetovanje s javnošću u trajanju od 30 dana.

Na taj će se način javnost upoznati s predloženim Nacrtom Odluke o nerazvrstanim cestama na području Općine Sveta Nedelja te će se pribaviti mišljenja, primjedbe i prijedlozi javnosti koji ukoliko budu zakoniti i valjano obrazloženi mogu biti prihvaćeni te kao takvi ugrađeni u Prijedlog navedene Odluke.

 **Jedinstveni upravni odjel**